Cuneiform Tablet Prague I 471
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
98 GÚ 50 ma-na URUDU ší-kam ku-nu-ku-šu GAL ša pu-šu-ke-en₆ 3 né-pí-šu 40 ma-na KÙ.BABBAR ku-nu-ki ša pu-šu-ke-en₆ 5 GÚ URUDU ma-sí-um 30 ma-na ku-na-na-ma-i-um 30 ma-na ni-ga-lu 5 ma-na ṣí-pá-ra-tim 6 ma-na KÙ.BABBAR ù 5 GÍN KÙ.GI 11 iš-ra-tum tal-ḫi-dí-a-tum 2 DUG a-lá-nu ANŠE ṣa-lá-mu ŠÀ.BA <gap> ANŠE ša ku-lu-ma-a ú ú-ra-ni 4.TA ra-ku-sú <gap>-TA ra-bi₄-ú-tum ú-kà-pu na-ad-ú 2 me-at i-lá-tum 13 na-ru-qá-tum ša li-wi-tim ŠÀ.BA 3 na-sí-sú 3 ur-zi-mì-ku mì-ma a-nim a ku-lu-ma-a ù sú-e-a ap-qí-id IGI šu-ma-li-bi₄-a-šur DUMU ku-ús-ku-sí-im IGI DINGIR-na-da DUMU a-šur-na-da IGI ša-lim-a-šur DUMU i-tur₄-DINGIR